Esențial pentru a ilustra fascinația viului, chiar inestetic, chiar hidos, asupra oricărei falsificări a vieții prin supunerea la reguli, fie ele și ale frumosului, este Le joujou du pauvre / Jucăria săracului: copilul bogat, curat, frumos îmbrăcat își ignoră jucăria la fel de frumoasă ca și el și privește lacom, printre gratiile simbolice ce despart curtea castelului de stradă, cușca în care copilul sărac agită un șobolan viu, singura lui jucărie.